19. ΝΟΜΟΘΕΤ. ΔΙΑΤΑΓΜΑ υπ' αριθ. 4091 της 4/18 Αυγ. 1960 (ΦΕΚ Α' 126)  Περί καταργήσεως της παρ. 1 του άρθρου μόνου του Νομ. 3285/55 "περί τροποποιήσεως του άρθρ. 9 του ΚΝΔ 2689/53 "περί διπλωμάτων, πτυχίων και αδειών ναυτικής ικανότητος εν τω Εμπορικώ Ναυτικώ". Διπλώματα και άδειες ναυτικής ικανότητας 19.Ε.γ.17-21 Άρθρον μόνον.-1.Η παρ. 1 του άρθρου μόνου του Νόμ. 3285/1955 "περί τροποποιήσεως του άρθρ. 9 του ΚΝΔ 2689/1953 "καταργείται, επαναφερομένης εν ισχύϊ της παρ. 3 εδάφ. α' του άρθρ. 9 του ΚΝΔ 2689/53. 2.Η επί πλοίων υπό ξένας σημαίας, μη συμβεβλημένων μετά του ΝΑΤ, διανυθείσα παρ' Ελλήνων ναυτικών, υπό το προϊσχύσαν καθεστώς, θαλασσία υπηρεσία, τηρουμένων και των προϋποθέσεων της παρ. 5 του άρθρ. 9 του ΚΝΔ 2689/53 ως αύτη αντικατεστάθη δια της παρ. 3 του άρθρου μόνου του Νόμ. 3285/55, θα λογίζεται εις το ακέραιον δια τους μετά την 1ην Ιαν. 1960, προσερχομένους εις εξετάσεις ή προς απόκτησιν άνευ εξετάσεων αποδεικτικού Ναυτικής Ικανότητος. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 